Arquidiocese católica latina de Buenos Aires

A arquidiocese de Buenos Aires (en ) é unha sé metropolitana da Igrexa Católica Latina. En 2012 tiña 2 671 000 bautizados sobre unha poboación total de 2 917 000 habitantes. O seu ordinario, dende 2013, é Mario Aurelio Poli.

 Territorio 
A arquidiocese abrangue a illa Martín García e a cidade de Buenos Aires, onde está a catedral da Santísima Trindade.

O territorio ten unha extensión de 203 km² e está subdividido en 186 parroquias, agrupadas en 20 vigairías.

 Historia 
A diocese de Buenos Aires foi erixida o 6 de abril de 1620, en territorios da diocese de Paraguai. Orixinariamente era sufragánea da arquidiocese de La Plata.

En 1830 cedeu parte do seu territorio para erixir a vigairía apostólica de Montevideo. Cedeu territorio novamente o 13 de xuño de 1859 para erixir a diocese de Paraná.

O 5 de marzo de 1865 foi elevada ao rango de arquidiocese metropolitana coa bula Immutabili do papa Pío IX.

O 15 de febreiro de 1897 cedeu parte do seu territorio para erixir a diocese de La Plata. Cedeu territorio novamente o 20 de abril de 1934 para erixir a diocese de Viedma.

O 29 de xaneiro de 1936 Pío XI recoñeceu á arquidiocese de Buenos Aires como sé primada da Arxentina.

O 13 de marzo de 2013 o cardeal Jorge Mario Bergoglio foi elixido papa, co nome de "Francisco".

 Episcopoloxio 
Bispos de Buenos Aires
 Pedro Carranza Salinas (30 de marzo de 1620 - 29 de febreiro de 1632, finado)
 Cristóbal de Aresti Martínez de Aguilar (3 de decembro de 1635 - 1641, finado)
 Cristóbal de la Mancha y Velazco (31 de agosto de 1641 - 4 de xullo de 1673, finado)
 Antonio de Azcona Imberto (9 de maio de 1676 - 19 de febreiro de 1700, finado)
 Gabriel de Arregui (23 de xuño de 1712 - 14 de xaneiro de 1716, nomeado bispo de Cuzco)
 Pedro de Fajardo (22 de maio de 1713 - 16 de decembro de 1729, finado)
 Juan de Arregui (22 de novembro de 1730 - 19 de decembro de 1736, finado)
 José de Peralta Barrionuevo y Rocha Benavídez (19 de maio de 1738 - 14 de xuño de 1746, nomeado bispo da Paz)
 Cayetano Marcellano y Agramont (23 de xaneiro de 1749 - 23 de maio de 1757, nomeado bispo de Trujillo)
 José Antonio Basurco y Herrera (2 de abril de 1757 - 5 de febreiro de 1761, finado)
 Manuel Antonio de la Torre (14 de xuño de 1762 - 20 de outubro de 1776, finado)
 Sebastián Malvar Pinto (19 de outubro de 1777 - 15 de decembro de 1783, nomeado arcebispo de Santiago de Compostela)
 Manuel Azamor y Ramírez (27 de xaneiro de 1785 - 2 de outubro de 1796, finado)
 Pedro Inocencio Bejarano (3 de xullo de 1797 - 23 de febreiro de 1801, nomeado bispo de Sigüenza)
 Benito Lué y Riega (9 de agosto de 1802 - 22 de marzo de 1812, finado)
 Sé vacante (1812 - 1829)
 Mariano Medrano y Cabrera (7 de outubro de 1829 - 7 de abril de 1851, finado)
 Sé vacante (1851 - 1854)
Arcebispos metropolitanos de Buenos Aires
 Mariano José de Escalada Bustillo y Zeballos (23 de xuño de 1854 - 28 de xullo de 1870, finado)
 Sé vacante (1870 - 1873)
 Federico León Aneiros (25 de xullo de 1873 - 3 de setembro de 1894, finado)
 Vladislas Castellano (12 de setembro de 1895 - 6 de febreiro de 1900, finado)
 Mariano Antonio Espinosa (24 de agosto de 1900 - 8 de abril de 1923, finado)
 Sé vacante (1923 - 1926)
 José María Bottaro y Hers (9 de setembro de 1926 - 20 de xullo de 1932, renuncia)
 Santiago Luis Copello (20 de setembro de 1932 - 25 de marzo de 1959, renuncia)
 Fermín Emilio Lafitte (25 de marzo de 1959 - 8 de agosto de 1959, finado)
 Antonio Caggiano (15 de agosto de 1959 - 22 de abril de 1975, retirado)
 Juan Carlos Aramburu (22 de abril de 1975 - 10 de xullo de 1990, retirado)
 Antonio Quarracino (10 de xullo de 1990 - 28 de febreiro de 1998, finado)
 Jorge Mario Bergoglio (28 de febreiro de 1998 - 13 de marzo de 2013, elixido papa e bispo de Roma)
 Mario Aurelio Poli (28 de marzo de 2013 - 2023)
 Jorge Ignacio García Cuerva (desde 2023)

Categoría:Divisións territoriais católicas na Arxentina
Categoría:Arquidioceses da Igrexa católica latina
Categoría:Buenos Aires